Komission asetus (EY) N:o 651/2001, annettu 30 päivänä maaliskuuta 2001, tiettyjen Tanskalle ja Ruotsille myönnettyjen maatalouden valuuttajärjestelmän tasaustukien mukauttamisesta



Virallinen lehti nro L 091 , 31/03/2001 s. 0058 - 0059



Komission asetus (EY) N:o 651/2001, annettu 30 päivänä maaliskuuta 2001, tiettyjen Tanskalle ja Ruotsille myönnettyjen maatalouden valuuttajärjestelmän tasaustukien mukauttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maatalouden euromääräisestä valuuttajärjestelmästä 15 päivänä joulukuuta 1998 annetun neuvoston asetuksen (EY) N:o 2799/98(1) ja erityisesti sen 5 artiklan, sekä katsoo seuraavaa: (1) Komission asetuksessa (EY) N:o 755/1999(2) vahvistetaan euron muuntokursseista kansalliseksi rahayksiköksi tai 1 tai 3 päivänä tammikuuta 1999 sovellettavista valuuttakursseista johtuvat tasaustuen enimmäismäärät eri jäsenvaltioille. (2) Ruotsin, Tanskan ja Yhdistyneen kuningaskunnan osalta 1 tai 2 päivänä tammikuuta 2000 sovellettavista muuntokursseista johtuva tasaustuen enimmäismäärä vahvistetaan komission asetuksessa (EY) N:o 801/2000(3). (3) Asetuksen (EY) N:o 2799/98 5 artiklan 3 kohdassa säädetään, että tuen toisen ja kolmannen erän määrää on vähennettävä suhteessa edelliseen erään vähintään kolmanneksella ensimmäisessä erässä myönnetystä tuesta, ja sen 5 artiklan 4 kohdassa säädetään, että tasaustuen enimmäismäärää on vähennettävä tai se on peruttava sen perusteella, miten toisen ja kolmannen erän ensimmäisenä päivänä todettujen valuuttakurssien kehittyminen vaikuttaa tuloihin. (4) Komission asetuksessa (EY) N:o 408/2001(4) vahvistetaan tiettyihin suoriin tukiin, joiden määräytymisperusteena olivat 31 päivänä joulukuuta 2000 tai 1 päivänä tammikuuta 2001 sovelletut muuntokurssit. Tanskan kruunulle ja Ruotsin kruunulle vahvistetuista kursseista ilmenee kyseisten valuuttojen devalvoituminen. (5) Näin ollen Tanskan osalta on syytä vähentää edelleen vuoden 1999 määräytymisperusteista johtuvan tasaustuen enimmäismäärää ja kumota vuoden 2000 määräytymisperusteista johtuvan tasaustuen enimmäismäärä. Ruotsin osalta olisi niin ikään vähennettävä edelleen vuoden 2000 määräytymisperusteista johtuvaa tasaustuen enimmäismäärää. (6) Tässä asetuksessa säädetyt toimenpiteet ovat asianomaisten hallintokomiteoiden lausunnon mukaiset, ON ANTANUT TÄMÄN ASETUKSEN: 1 artikla Tanskalle asetuksen (EY) N:o 755/1999 liitteessä vahvistettuihin tasaustuen määriin sovelletaan kerrointa 0,9152 niiden toimenpiteiden osalta, joiden määräytymisperuste oli olemassa 1 päivänä tammikuuta 1999. Tanskalle asetuksen (EY) N:o 755/1999 liitteessä vahvistettuihin tasaustuen määriin sovelletaan kerrointa 0,9168 niiden toimenpiteiden osalta, joiden määräytymisperuste oli olemassa 3 päivänä tammikuuta 1999. 2 artikla Kumotaan asetuksen (EY) N:o 801/2000 liitteessä Tanskalle vahvistetut tasaustuen määrät. 3 artikla Ruotsille asetuksen (EY) N:o 801/2000 liitteessä vahvistettuihin tasaustuen määriin sovelletaan kerrointa 0,8378 niiden toimenpiteiden osalta, joiden määräytymisperuste oli olemassa 1 päivänä tammikuuta 2000. Ruotsille asetuksen (EY) N:o 801/2000 liitteessä vahvistettuihin tasaustuen määriin sovelletaan kerrointa 0,8462 niiden toimenpiteiden osalta, joiden määräytymisperuste oli olemassa 2 päivänä tammikuuta 2000. 4 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä maaliskuuta 2001. Komission puolesta Franz Fischler Komission jäsen (1) EYVL L 349, 24.12.1998, s. 1. (2) EYVL L 98, 13.4.1999, s. 8. (3) EYVL L 96, 18.4.2000, s. 34. (4) EYVL L 60, 1.3.2001, s. 24.